એમની આ મસ્ત સુપર ડુપર એક્ટિવ લાઇફ વિશે મેં ૧૬-૧૦-૨૦૧૩ની મારી કોલમ ‘મૂડ ઇન્ડિગો’માં એક આખો લેખ લખેલો. તેમાં મેં એમને ક્વોટ કરેલાઃ “મારા શરીરની ઉંમર વધી છે, પણ મારું માઇન્ડ હજી ૧૯૪૨માં હતું એવું ને એવું જ છે…. જબ તક યે શરીર ચલ રહા હૈ, તબ તક તો કામ કરતા રહૂંગા. ઔર અગર મૈંને કામ કરના બંદ કર દિયા, તો ભાઈસાબ ક્યા કરુંગા? મૈં તો બીમાર પડ જાઉંગા!…. કશું પણ શીખવા માટે ક્યારેય મોડું નથી હોતું. મારે હજી કમ્પ્યુટર શીખવાનું છે, એક્ટિંગ શીખવાની છે, કોઈ મ્યુઝિકલ ઇન્સ્ટ્રુમેન્ટ વગાડતાં શીખવાનું છે, ગાતાં શીખવાનું છે, કોઈ નવી ભાષા શીખવાની છે, પણ મને લાગે છે કે કશુંક નવું શરૂ કરી દેવું જોઇએ, બાકીનું બધું આપમેળે પાછળ પાછળ આવશે…!”